Pas die beginsels van prestasieoorsig toe om jou ouer-kind-verhouding te bou - Jou Gesin | Solidariteit WêreldJou Gesin | Solidariteit Wêreld
Tuis › Artikels › Pas die beginsels van prestasieoorsig toe om jou ouer-kind-verhouding te bou
Pas die beginsels van prestasieoorsig toe om jou ouer-kind-verhouding te bou
Insig in hoe ander mense ons ervaar, is 'n essensiële hulpmiddel vir verandering. Dit geld nie net in die werkplek nie, maar ook tuis.
Ons is dikwels so besig as werknemers dat dit maklik is om ons impak as ouers en deelgenote mis te kyk, sê Scott Edinger, die outeur van The Hidden Leader: Discover and Develop Greatness Within Your Company.
By die werk meet ons ons eie prestasie sowel dié van ander mense. Ons beoordeel onsself en rig ons aksies op ons doelwitte. Ons gebruik selfs hulpmiddels (soos afrigting of werkwinkels) om ons te help groei. En tog, by die huis vra ons selde konstruktiewe kritiek van ons geliefdes – veral nie ons kinders nie!
Die goeie nuus is dat, deur die beste praktyke te volg wat jy in die werkplek sou aanwend, jy opwaartse terugvoer van jou kinders kan ontlok. Edinger stel 'n plan voor om areas van verbetering te identifiseer sowel as om positiewe gedrag te laat voortgaan:
Stel jou intensie en skep 'n positiewe toon
Gee jou kinders konteks en 'n gevoel van veiligheid ten einde 'n positiewe ervaring te verseker. Jy is dalk bewus van spesifieke gedrag of 'n manier van konnekteer met jou kind wat jy wil verbeter. Berei die weg vir eerlikheid en outentieke terugvoer. Selfs al het julle 'n goeie verhouding, kan jou kinders bekommerd wees oor hoe jy hulle terugvoer sal ontvang. Beklemtoon dat dit in orde is om enigiets te deel – positief of negatief. Sê vir hulle dat jy sterk genoeg is om slegte nuus te ontvang en dat jy van plan is om kernveranderinge in jou optrede aan te bring.
Gee hulle drie vrae om oor na te dink
Dink daaraan om die volgende drie vrae te vra:
Wat doen ek waarvan julle hou of waarvan julle meer sou wou sien?
Wat doen ek waarvan julle nie hou nie of wat 'n negatiewe uitwerking op julle het?
Wat sal 'n beter ouer van my maak?
Moenie onmiddellike terugvoer verwag nie; gee jou kinders tyd om oor hul antwoorde te dink deur die vrae vooraf te deel. Probeer dan om sonder vooroordeel na die antwoorde te luister. Help die gesprek ontwikkel deur opvolgvrae te vra. As iets moeilik is om te aanvaar, erken dit deur te sê: "Ek het nie besef hoe moeilik dit vir jou is nie. Dis vir my swaar om dit te hoor."
Die hele proses sal boemerang as jy nie met grasie en waardering reageer nie, waarsku Edinger. As hul terugvoer jou op die verdediging plaas, herinner jouself daaraan dat jou doel is om jou kinders se perspektief te verstaan. As jy kwaad of ontstel raak, kan jy die verhouding wat jy probeer verbeter skade aandoen. Skep asem en probeer nuuskierig bly.
Jy is nou gereed om 'n plan vir verandering te ontwikkel. Op grond van die terugvoer wat jy ontvang het, sal jy waarskynlik 'n paar idees hê oor wat jy anders kan doen. Maar, net soos in die geval van leierskapontwikkelingsplanne, sal 'n gesinsplan wat op groot aksies een maal per maand fokus nie voldoende wees nie. Om werklike verandering teweeg te bring, moet jy vorendag kom met 'n paar idees van wat jy 'n paar keer, selfs baie kere, per dag kan doen.
Harvard Business Review: https://hbr.org/2020/07/learn-to-solicit-feedback-from-your-kids
The Hidden Leader: Discover and Develop Greatness Within Your Company. https://www.amazon.com/The-Hidden-Leader-Discover-Greatness/dp/0814433995